20. ΝΟΜΟΘΕΤ. ΔΙΑΤΑΓΜΑ υπ' αριθ. 1046 της 26/31 Αυγ. 1949 Περί κυρώσεως των υπ' αριθ.60/49 και 303/49 Πράξεων του Υπουργικού Συμβουλίου. Άρθρ.1.-Κυρούται η υπ' αριθ. 60/12.1.49 Πράξις του Υπουργικού Συμβουλίου, έχουσα ως ακολούθως:  Πράξις 60/1949 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ' όψιν την επισυναπτομένην Εισήγησιν του Υπουργού Εφοδιασμού και Διανομών, ως και την εν την εισηγήσει ταύτη αναφερομένην απόφασιν του Ανωτάτου Συμβουλίου Εφοδιασμού-Διανομών, αποφασίζει. Εγκρίνει την κατάργησιν του νυν κρατούντος συστήματος διαχειρίσεως και αλέσεως των κρατικών δημητριακών και αλεύρων αλλοδαπής, μέσω Δημοσίων Υπηρεσιών και την ανάθεσιν του έργου τούτου δοκιμαστικώς και δια χρονικόν διάστημα εξ (6) μηνών εις την Αλευροβιομηχανίαν, αναλαμβάνουσαν δια συμβάσεων την φροντίδα και δαπάνην εκφορτώσεως, μεταφοράς και αποθηκεύσεως, καθώς και την άλεσιν και πρόσμιξιν των εν λόγω δημητριακών και αλεύρων των προοριζομένων δια την δια δελτίου αρτοδότησιν ή αλευροδότησιν, έναντι αποζημιώσεως οριζομένης κατ' αποκοπήν και υπό τους ακολούθους γενικούς όρους:  1)Η υπό της Αλευροβιομηχανίας χρησιμοποίησις των δημητριακών και αλεύρων προς άλεσιν ή πρόσμιξιν, θα ενεργήται, μετά προηγουμένην καταβολήν υπ' αυτής, του υπό του Υπουργού Εφοδιασμού και Διανομών καθοριζομένου αντιτίμου αυτών υπέρ του Δημοσίου. Προς διασφάλισιν του Δημοσίου κατά το στάδιον από της παραλαβής των σιτηρών και αλεύρων αλλοδαπής υπό της Αλευροβιομηχανίας, μέχρι της χρησιμοποιήσεως τούτων προς άλεσιν ή πρόσμιξιν, κατόπιν καταβολής του αντιτίμου αυτών, δια τα εν λόγω δημητριακά και άλευρα, καθίσταται θεματοφύλαξ ή Προνομιούχος Ανώνυμος Εταιρεία Γενικών Αποθηκών της Ελλάδος συμφώνως τη μεταξύ Δημοσίου και ταύτης υπογραφείση συμβάσει. 2)Τα παραγόμενα άλευρα και υποπροϊόντα θα διατίθενται υπό της Αλευροβιομηχανίας μόνον βάσει διατακτικών του Υπουργείου Εφοδιασμού και Διανομών, των κομιστών των διατακτικών τούτων υποχρεουμένων να καταβάλουν εις την Αλευροβιομηχανίαν το κεκανονισμένον τίμημα. 3)Προς αποφυγήν επιβαρύνσεως του αλεστικού, λόγω διαθέσεως κεφαλαίων από μέρους της Αλευροβιομηχανίας, δια την αγοράν των σιτηρών και αλεύρων, θέλει χορηγηθή εις ταύτην πίστωσις σίτου εις ποσότητα αντιστοιχούσαν προς ημερησίαν πλήρη δυναμικότητα κατά 24ωρον αλέσεως έξ (6) ημερών, υπό την αίρεσιν της καταθέσεως εγγυητικής επιστολής δια την αξίαν της ποσότητος τούτης, ήτις και θα διακανονισθή κατά την λήξιν των συμβάσεων. 4)Το υπό της Αλευροβιομηχανίας καταβλητέον τίμημα δια τα παραλαμβανόμενα υπ' αυτής προς άλεσιν ή πρόσμιξιν δημητριακά και άλευρα θέλει καθορίζεται δια του Υπουργού Εφοδιασμού και Διανομών και κατόπιν αποφάσεως Επιτροπής εξ εμπειρογνωμόνων, αποφαινομένης εκάστοτε επί τη βάσει των ισχυουσών τιμών διαθέσεως αλεύρων και πιτύρων, των υφισταμένων επιβαρύνσεων δι' εισαγωγικά τέλη, εκφορτωτικά, μεταφορικά, αλεστικά και λοιπά έξοδα και βάσει της εις άλευρα του ισχύοντος τύπου αποδόσεως των διαφόρων δημητριακών. 5)Το κατ' οκάν σίτου αλεστικόν καθορίζεται εις δραχμ. εκατόν είκοσι δύο (122) και αναλόγως δια τα λοιπά δημητριακά και δια την πρόσμιξιν των αλεύρων πλέον εκφορτωτικών και μεταφορικών. Το αλεστικόν τούτο, καθορισθέν βάσει των υφισταμένων συνθηκών κατά Σ/βριον 1948, είναι αναπροσαρμοστέον όσον αφορά τα κονδύλια μισθών και ημερομισθίων (εργατικών), συμπεριλαμβανομένων και των δια τα διάφορα Ασφαλιστικά Ταμεία εργοδοτικών εισφορών, ως και του κονδυλίου καυσίμων, εφ' όσον ταύτα αυξομειούνται κρατική επιταγή. (Αντί της σελ. 127) Σελ. 127(α) Άλευρα-Άρτος 5.Γ.β.19-20 6)Η Αλευροβιομηχανία υποχρεούται να πραγματοποιή κατά την άλεσιν τας υπό της εν παρ.4 της παρούσης καθοριζομένας υπό της οικείας Επιτροπής αποδόσεις εις άλευρα και συνολικάς τοιαύτας, υποχρεουμένη ν' αποζημιώση το Δημόσιον δια πάσαν επί έλαττον διαφοράν και δικαιουμένη να καρπούται την αξίαν των τυχόν υπεραποδόσεων. 7)Η Αλευροβιομηχανία αναλαμβάνει άπαντα τα δικαιώματα τα εκ του ναυλοσυμφώνου απορρέοντα, ως και τας συναφείς υποχρεώσεις, όσον αφορά την εκφόρτωσιν, άτινα μεταβιβάζονται εις ταύτην, του Δημοσίου διατηρούντος κατά τα λοιπά την ιδιότητα του παραλήπτου των φορτίων. Βάσει των ανωτέρω, ο Υπουργός του Εφοδιασμού και Διανομών δέον να προβή εις την υπογραφήν των σχετικών συμβάσεων με τους αλευροβιομηχάνους, εξουσιοδοτούμενος προς τούτο δια της παρούσης, καθορίζων άμα και τας σχετικάς λεπτομερείας αυτών. Άρθρ.2.-Κυρούται αφ' ης εξεδόθη η υπ' αριθ.303/49 πράξις του Υπουργικού Συμβουλίου της ισχύος ταύτης ανατρεχούσης από της 16ης Αυγ. 1948, έχουσα ως ακολούθως: Πράξις 303/1949 Εν Αθήναις τη 29 Απριλίου 1949 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Εισηγουμένου του κ. Υπουργού του Εφοδιασμού και Διανομών και έχον υπ' όψει: 1)την υπ' αριθ. 60/12.1.1949 πράξιν αυτού, 2)τας κατ' εξουσιοδότησιν της πράξεως ταύτης υπογραφείσας υπό του Υπουργού Εφοδιασμού και Διανομών και Αλευροβιομηχάνων συμβάσεις δια την παραλαβήν, μεταφοράν, άλεσιν κ.λ.π. των Κρατικών δημητριακών και αλεύρων αλλοδαπής, 3)την επείγουσαν ανάγκην ρυθμίσεως ζητημάτων τινών, προκυπτόντων εκ της εφαρμογής των συμβάσεων τούτων και ειδικώτερον των αναφερομένων εις τον καθορισμόν των αποδόσεων και της αντιστοίχου αποτιμήσεως των διατιθεμένων εις τους αλευρομύλους δημητριακών, τον καθορισμόν της αλεστικής ικανότητος των διαφόρων αλευρομύλων κλπ., αποφασίζει: Α,Β,Γ,Δ,(Κατηργήθησαν δια του άρθρ.4 Ν.Δ.2545/1953). Ε'.Δι' αποφάσεων του Υπουργού Εφοδιασμού και Διανομών δύναται να συνιστάται Επιτροπή, προς καθορισμόν της δυναμικότητος (αλεστικής ικανότητος) των Αλευρομύλων της Χώρας. Της Επιτροπής ταύτης δύναται να προεδρεύη αλλοδαπός εμπειρογνώμων, μέλος της εν Ελλάδι Αποστολής Δ/σεως Οικονομικής Συνεργασίας. Αι αποφάσεις της Επιτροπής ταύτης είναι υποχρεωτικαί δια τε το Δημόσιον και την Αλευροβιομηχανίαν, υπόκεινται όμως εις έφεσιν εντός ανατρεπτικής προθεσμίας είκοσι (20) ημερών από της κοινοποιήσεως εις αμφοτέρους τους Συνδέσμους  Σελ.128(α) Αλευροβιομηχάνων, ενώπιον της εν εδάφ.Α' της παρούσης Επιτροπής, αποφαινομένη αμετακλήτως. Αι πάσης φύσεως δαπάναι, αι αναγκαούσαι δια την εκτέλεσιν του έργου της Επιτροπής, βαρύνουσι τους Συνδέσμους Αλευροβιομηχάνων της Ελλάδος. ΣΤ'.Η ισχύς της παρούσης πράξεως ανατρέχει από της 16ης Αυγ. 1948, αι δε υπ' αριθ.107141/16.8.48 και 106252/16.8.48 αποφάσεις του Υπουργού Εφοδιασμού και Διανομών, ως αύται μεταγενεστέρως συνεπληρώθησαν, αφορώσαι την σύστασιν Επιτροπής καθορισμού αποδόσεων και αποτιμήσεως των δημητριακών, ως και τον καθορισμόν της αλεστικής ικανότητος των διαφόρων αλευρομύλων, θεωρούνται ως εκδοθείσαι εις εκτέλεσιν ταύτης. Η παρούσα πράξις κυρωθήσεται Νομοθετικώς. Εκδόσαν προς τούτο την υπ' αριθ. 303 παρούσαν πράξιν του. Άρθρ.3.-Η κατά το εδάφιον Α' του άρθρ.2 του παρόντος Επιτροπή Εμπειρογνωμόνων, δύναται κατά την απόλυτον κρίσιν αυτής, να αποδεχθή ή απορρίψη βοηθητικά στοιχεία (αποτελέσματα χημικής εξετάσεως σιτηρών κ.λ.π.) προερχόμενα από πηγάς άλλας πλην του Ειδικού Πειραματικού Εργαστηρίου και εν πάση περιπτώσει δύναται να χρησιμοποιήση αποκλειστικώς τα στοιχεία του Ειδικού Πειραματικού Εργαστηρίου κατά παρέκκλισιν της παρ.1 του άρθρ.16 του Νόμου 4328/1929 "περί συστάσεως Γενικού Χημείου του Κράτους". (Εις το εδάφιον α' της παρ.Δ΄ του άρθρ.2 του παρόντος, προστίθεται εδάφιον β' έχον ούτω: "Εις βάρος του προϋπολογισμού του αυτού Ταμείου, δι' αποφάσεων του Υπουργού Εφοδιασμού και Διανομών, δύναται να παρέχηται κατά μήνα αποζημίωσις δια πρόσθετον εργασίαν εις τους Τεχνικούς υπαλλήλους του Υπουργείου τούτου, τους ασχολουμένους με τας εργασίας του Πειραματικού Εργαστηρίου. Η αποζημίωσις αύτη δεν δύναται εν πάση περιπτώσει να υπερβή τας μηνιαίας αποδοχάς των υπαλλήλων τούτων. Επίσης δι' ομοίων αποφάσεων του Υπουργού δύναται να παρέχηται αποζημίωσις δια την καθαριότητα του Εργαστηρίου.) Τα εντός ( ) εδάφια κατηργήθησαν δια του άρθρ.4 Ν.Δ. 2545/1953. 5.Γ.β.20 Άλευρα-Άρτος 